**Rodí sa európska novoveká spoločnosť OSOBNOSTI - KTO SOM / Kto sme?**

1. Sme talianska rodina. Sídlo máme vo Florencii, kde sme vybudovali jednu z najsilnejších bánk vtedajšej Európy. Postupne sme prenikli aj do politiky. Zo zisku sme podporovali renesančných umelcov.
2. Som nemecký rehoľník, profesor na univerzite vo Wittenbergu. Kritizoval som praktiky cirkvi, ktoré som spísal do 95 téz. Som zakladateľ reformácie.
3. Som anglický kráľ, zakladateľ anglikánskej cirkvi. Odtrhol som ju od pápeža, lebo nechcel vyhlásiť moje manželstvo za neplatné. Mal som 6 manželiek.
4. Som španielsky šľachtic. Založil som novú rehoľu – Spoločnosť Ježišovu, ktorej členov nazývame aj jezuiti. Venovali sa katolíckej obnove, šírili katolícku vieru na misiách v Indii, Číne, Japonsku. Budovali tiež kvalitné školstvo.
5. Som portugalský moreplavec v španielskych službách. Moja posádka oboplávala Zem, čím sa potvrdilo to, že je guľatá. Mňa popravili domorodí Filipínčania.
6. Som moreplavec z Florencie. Preskúmal som americké pobrežie a potvrdil, že je to Nová zem. Nazvali ju podľa mňa.
7. Som nemecký zlatník. Môj najvýznamnejší objav pomohol rýchlemu šíreniu informácií. Aj Martin Luther by sa mi mohol vrúcne poďakovať, nakoľko sa vďaka môjmu vynálezu reformačné myšlienky veľmi rýchlo dostávali k mnohým ľuďom.
8. Som Talian, najznámejší z moreplavcov v španielskych službách. Šiel som hľadať západnú cestu do Indie, ale keďže som používal starú antickú Ptolemaiovu mapu objavil som nový kontinent, o čom som však do svojej smrti vôbec netušil. Mysliac si, že som v Indii, som tamojších domorodcov nazval Indiáni.
9. Som portugalský kapitán hľadajúci cestu do Indie okolo Afriky. V r. 1488 som sa však dostal len po jej najjužnejší cíp a nazval som ho Mys dobrej nádeje.
10. Som portugalský moreplavec, ktorý v r. 1498 doplával do Indie okolo Afriky. Tento môj objav vyvolal zdesenie u arabských obchodníkov, keďže tým skončilo v obchode s orientálnym tovarom ich výsadné postavenie.
11. Pochádzam z Poľska, som katolícky kňaz, astronóm. Dokazoval som, že Zem má svoju obežnú dráhu a sa točí sa spolu s ďalšími planétami okolo Slnka. Toto učenie sme nazvali heliocentrizmus.
12. Som génius humanizmu a renesancie. Vedec i umelec. Zaujímal som sa o lietanie. Z mojich obrazov sú najznámejšie dva: Mona Lisa a Posledná večera.
13. Som španielsky dobyvateľ, ktorého zlákali zlaté poklady vyspelej civilizácie Inkov na území dnešného Peru. Podarilo sa mi ju dobyť len intrigami a lepšími európskymi zbraňami.